作者：刘辰翁
词牌/韵律：摸鱼儿

paragraphs: 记歌头、辛壬癸甲，乌乌能知谁晓。
梅花不待元宵好，雪月交光独照。
愁未老。
更老似渠□，冷面迎相笑。
君词定峭。
但减十年前，偎桃傍李，肯独为梅好。
山中好。
可但一枝春早。
道边无限花草。
米嘉荣共何戡在，还忆永新娇小。
明年了。
又唤起流莺，又自愁鹃叫。
东皇太昊。
更不是琼花，香无半点，一笑使人倒。